b'\n_START_ARTICLE_\nS\xc3\xa4kenist\xc3\xb6\n_START_PARAGRAPH_\nS\xc3\xa4kenist\xc3\xb6: kokoelma uudempaa suomalaista runoutta on suomalainen runoantologia, joka julkaistiin ainakin kolmena painoksena 1900-luvun alussa. Kokoelma sis\xc3\xa4lt\xc3\xa4\xc3\xa4 tuon ajan "uudempaa suomalaista runoutta", ja sen toimittaja oli Helmi Set\xc3\xa4l\xc3\xa4. S\xc3\xa4kenist\xc3\xb6ss\xc3\xa4 on muun muassa seuraavien runoilijoiden teoksia: A. Oksanen, Aleksis Kivi, Yrj\xc3\xb6 Koskinen, Paavo Cajander, Arvi J\xc3\xa4nnes, J. H. Erkko, Isa Asp, Kaarlo Kramsu, Kaarle Krohn, Valter Juva, Kasimir Leino, Otto Manninen, Larin Ky\xc3\xb6sti, Ilmari Kianto, Hilja Haahti, Eino Leino, Aino Kallas, L. Onerva ja V. A. Koskenniemi.'